1990-tel oli ta ERO Tartu koordineerimiskeskuse juhatajana Venemaa väikerahvaste rahvuslike liikumiste  innustaja ja kaasaaitaja. Linnart Mäll oli "Rahvaste Õiguste Ülddeklaratsiooni" üks põhiautoreid. Viimastel aastatel koordineeris ta sellealast tegevust eraalgatusliku Rahvaste Õiguste Instituudi juhatajana.    Linnart Mälli teadustööde üldarv on kaugelt üle saja; tema töid on ilmunud enam kui kümnes keeles. Ta on teadustööde seeria "Töid Orientalistika Alalt", "Studia Orientalia Tartuensia, Series Nova", Eesti Akadeemilise Orientaalseltsi Aastaraamatu, tõlkeseeriate "Budismi Pühad Raamatud" ja "Hiina  Mõttevaramu" asutaja.  Linnart Mälli on autasustatud Valgetähe IV järgu ja Riigivapi IV järgu ordenite, TÜ väikese medali ja kahel korral ERO medaliga. 1988 sai ta Juhan Smuuli tõlkepreemia  Konfutsiuse tõlke eest. Ta oli 2008. aasta riigi teaduspreemia laureaat humanitaarteadustes.    Tartu Ülikool  TÜ filosoofiateaduskond  TÜ ajaloo ja arheoloogia instituut   Eesti Akadeemiline Orientaalselts  Eesti Akadeemiline Usundiloo Selts   Akadeemiline Ajalooselts   Eesti-Tiibeti Kultuuriselts  Eesti Kirjanike Liit   Eesti Budismi Instituut  Rahvaste Õiguste Instituut  Sõbrad ja õpilased